Guide: DØDEN - og det der kommer efter. - BLAZAR\nGuide: DØDEN – og det der kommer efter.\nDøden går aldrig af mode: Danmarks statistik har regnet sig frem til at de fleste dør omkring de 80-89 år via en hjerte/kar- eller kræftsygdom. Der dør typisk omkring 50.000 danskere årligt, der dør over 200 i trafikken, mens der – trods massiv oppumpet mediebevågenhed – da frygt sælger – kun begås maximalt 45 drab, hvorimod over 600 begår selvmål. Derudover forsvinder der 600, men kun 2-4 dukker aldrig op igen, da de sikkert har begået perfekte selvmord eller er flygtet i skattely under ny identitet permanent – eller er blevet suget op af UFO’er eller fjernet af nogle hemmelige tjenster?\nEn ting er pressen, der lever af angst – og den vifte af horrorfilm og subkulturer a la black metal der kredser uforløst om døden. En anden ting er virkeligheden – her er en nem guide til at håndtere det:\nKort sagt: hvis du kender en med cancer eller hjerteproblemer, er mit råd at spendere så meget tid med dem ASAP, få tilgivet hinanden, talt igennem, ravet, tudet og ikke mindst set tilbage på alle de positive stunder i har haft sammen – der er ingen tid at spilde. Slut med egotrip, forædlreopgør, blame game osv. Du har den barndom eller de venner du har valgt, og intet er perfekt – du fik sikkert ikke 3 hvide heste. Det er IKKE dine syge venner eller dine døende forældres skyld det hele…du er voksen nu. Du overlevede barndommen, så få det dog til at blive en positiv historie. Reager nu. Lev nu. Det er surt at sidde med en kæmpe tilståelsessag eller nogle traumer og være indebrændt og sørge til 1500 kr i timen hos en psykolog eller på en stripklub senerei livet. Skab nogle rare rammer og afsæt masser af tid, og hæng ego, ordkløveri og ond bagage i entreen. Så er du klar til at skrue op for den sentimentale og spirituelle knap – helst før alle bliver mindre åndsfriske – så i kan finde nogle konstruktive fortællinger til eftertiden.\nEt Husk sygdomsforløb ofte accelerer, og alle fortrænger dødens hastighed, så det er smart at få papir/mails på hvordan begravelsen skal forløbe – skal det være diskret med urne, eller det store show? Må kisten ligge ved resten af slægten, eller hadede alle hinanden? Hvem skal bære kisten? Hvem skal med til begravelsen? Hvilken playliste kører i kirken? Må der være harper? Er præsten DF? Kendte præsten afdøde? Det føles morbidt, men har en terapeutisk virkning at få disse ting konkretiseret.\nTestamentet: før den ukendte søn og alle de onde onkler, advokaterne og alle de andre gribbe flår indboet fra hinanden, uden tanke for affektionsværdi og historie, er det smart at lade den døende lave et papir, da det ellers kan blive grimt. (Husk man ikke kan arve gæld mere i Danmark). Jeg husker tydeligt en kær ven, der var flygtet fra sin retarderede indremissionske familie 30 år før han stillede lakskoene. De poppede prompte op ved synet af dødsannoncen, men nægtede at betale begravelsen, og ville have hans bolig og en større samling obskure plader og satanisk litteratur – der blev solgt pr. kg – overskuddet gik til deres menighed, mens den afdøde blev begravet på Tibetansk…\nSelve døden: det er yderst sjældent man får spist den perfekte sidste nadver i venners lag til tonerne af et perfekt snart passeret livs soundtrack – tit er det noget med at slukke for en maskine, eller blot bare slukke, eller noget med en besked på en svarer. Jeg var så “heldig” at finde et lig i en seng – og der skal man holde hovedet koldt:\nA/ Ring til 112\nB/ Er der mulighed for førstehjælp?\nC/ Er der sket en forbrydelse? Man må ikke bare flytte rundt på et lig FØR en læge har udskrevet en dødsattest – heller ikke hvis man er bedemand eller pårørende. Jeg ventede i 11 timer ved min mors lig – en helt ok ganske terapeutisk oplevelse at se det skifte farve osv. – før hendes praktiserende læge kunne komme…for at sætte en krusedulle på et papir, så bedemanden kunne hente den afdøde. Mht. bedemænd skal man virkelig holde øjet på taxameteret – det koster min. 20.000 for en skrabet basispakke, det offentlige giver 10.000 til hvis man er blank.\nEr dette prototypen til en ny islagkage fra La Grace? En brevvægt fra Versace? En vase fra Tage Andersen? En dekoration hos Tage Fradsen? En Carlsberg-pokal? Nej, det er hestedræberen og loden-nissen Bjørn Nørgaards dims til dronningen til 29 millioner skattekroner. Henrik gider ikke ligge der.\nVi andre kan også købe os fattig i kirkesangere, blomster og mamorplader…og bedemanden m/k ved du er i affekt, og ved du bare vil outsouce alt i det traumatiske sorgøjeblik, men deres regning kan ramme som en boomerang. Min bededame ankom med et par gravøl i hånden, meget sødt, men den var nok ikke gået i så mange andre brancher før et salg. De kører med usynligt taxameter, og køler liget i max 21 dage før begravelsen. Det er smartere bare at ringe 112 efter en ambulance og så tage den derfra.\nDanskerne er reelt ikke kristne mere, men mange vælger alligevel kirken som ramme for bisættelsen. Snak med præsten (hvis det er afdødes stil med en præst) – ellers holder de en lang klæg kristen reklametale med generaliseren og truismer om “han var god mod dyr” eller “var en utrolig modstander – i kortspil” eller noget andet moraliserende eller injurierende kliche-vås. Giv præsten anekdoter så han/hun kan fake de kendte afdøde.\nInspirationsbilleder fra en atypisk begravelse her.\nKoordiner musik: jeg var engang til en tragisk begravelse – stoffer/selvmord under 30 – hvor hvor et band sprang op og spillede en akustisk version af Joy Divisions episke “Atmosphere” så de pårørende græd som pisket. Seancen afsluttedes ved at Prince´s “sometimes it snows in April” for valdhorn kælede med kirkens rumklang så de pushere, der havde ledt ham i fordærv, rødmede under de kolde cokemasker.\nSå var der fri bar på Park, og idioter lod hatten gå rundt “i afdødes ånd” for at få flere drugs – ingen lærer noget, livet går videre. En anden begravelse var også akavet og kikset: engang skulle vi begrave danmarks største dj – og en købmands-klovn havde tiltusket sig en mixer han ikke kunne betjene trods 30 års “dj-erfaring” – hvor han spillede alternativets slagsang, den lalleglade og lumre “Love is in the air”. Upassende selvbranding på en død mands enorme kiste. Udenfor stod nogle katte og kradsede øjnene ud på hinanden over hvem der skulle overtage hans pladesamling, radio-slots og dj-kunder. Især dem der IKKE så ham de sidste svære år var meget aktive i at slås om ting og territorier. Man rider med på opturen, udebliver på nedturen og ripper så dødsboet til sidst. Den sjoveste begravelse var en gammel punker, der insisterede på hans begravelse var en maskeret demo komplet med ladvogn med subwoofer ned af Nørrebrogade. Politiet var forvirrede, men seance var anmeldt i forvejen efter alle kunstens regler. Den slags er nok blevet historie efter burkaforbudet.\nGravøllet kan man så improvisere mere med – det er her du – og alle andre – skal holde en dybt rørt tale og i skal blive småsnalrede – og så går livet videre – regn dog med der kommer efterreaktioner – og flashbacks – især det første halve år – det ligger typisk og summer i baghovedet og kan give en mindre depression hvis man ikke får reageret prompte og autentisk. Husk sorg kommer i faser, og du kan søge hjælp via din læge til en gang kognitiv psykolog-tamtam, hvis det er ubærligt. Det kan være meget lærerigt at se hvilke mønstre og ligheder man har med afdøde, så dvæl lidt ved det for menneskehedens og evolutionens skyld, og husk det snart er din tur.\nPS. Få inspiration til gravstedet på dette fantastiske site.\nPPS. Du kan forberede dig på døden gennem forsigtige experimenter med f.eks DMT, mens du f.eks guides gennem dødsoplevelses-simulation her.\n“Better be a spectacular failure, than a benign succes”\nLæs hvorfor det er passé at være en levende celeb her.\nbegravelsebodelingdødenligbrændningskønheden i det banaletestamente\nPrevious ArticleFILM: CLICK FESTIVAL / Chris & Cosy / DJ Producer / Rashad Becker / Robert Hencke\nNext ArticleVammens 2017 liste


Brev tilRetsudvalget - www.3fpensonisterseamandfyn.dk\nKort gennemgang af De allierede Krigssejleres forhold og indsats\nDa Danmark blev besat af Nazi-Tyskland om morgenen den 9. april 1940 lagde tyskerne en spærring af miner og ubådsnet i Vesterhavet op langs den jyske vestkyst, op gennem Skagerak til Norge.\nUden for denne såkaldte ”spærring” befandt sig over 254 danske skibe og ca. 6300 danske sømænd. Det var 2/3 af den danske handelsflådes skibe og søfolk!\nDe sejlede på havene og lå i havne udover kloden og var nu udelukket for kontakt til deres hjem deres familie og deres land.\nFra de danske myndigheder og rederier, blev der sendt telegrammer til skibene med ordre om at de skulle sejle til danske eller til neutrale havne.\nOver BBC radioen i London opfordrede englænderne og ITF Det Internationale Transport Arbejderforbund (ITF) søfolkene til at søge til engelske havne.\nDen 11. april, holdt den danske kaptajn H.C Røder, hvis skib m/s ”Tasmanien” var blevet opbragt af englænderne, en tale over BBC til danske skibe og sømænd og opfordrede kaptajner og besætninger til at søge allieret havn.\nTalen blev senere betegnet af en sømand som den eneste krigserklæring tyskerne fik fra Danmark.\nPå mange skibe blev der holdt skibsråd og på næsten alle danske skibe blev det besluttet, at sejle til allieret havne, i Stor Britannien, Australien, Canada, Hong Kong, Singapore, med flere.\nPå et par af de danske skibe, bl.a m/s Jessica Mærsk, ( Ikke Jessica Mærsk men Jessie Mærsk) måtte besætningen gøre mytteri for at tvinge skibet kaptajn og officerer til at sejle til engelsk havn, fordi disse hellere ville følge rederiets ordre fra København om gå til neutral eller tysk kontrolleret havn!\nAndre danske skibe blev opbragt af den engelske marine og tage som priseskibe (beslaglagte skibe).\nSituation for de danske søfolk, der befandt sig uden for spærringen var præget af håbløshed og fortvivlelse, ikke mindst for de søfolk der var gifte og havde børn – hvorledes skulle familierne klare sig når der ikke kunne sendes dele af hyren hjem?\nAlle ca. 150 danske skibe, der kom til allieret havn i de første dage efter den 9. april eller som lå i havnene blev beslaglagte og det danske flag blev taget ned og udskiftet med ”the Red Duster” (den røde støveklud) eller the Red Ensign, som er den britiske handelsflådes flag.\nPå andre danske skibe bl.a de fleste Mærsk skibe havde rederiet i forvejen sørget for at disse b sejlet til neutrale havne for der at blive oplagte.\nI USA var over 40 danske skibe blevet oplagt og mange af rederiet A.P. Møllers skibe lå i amerikanske havne fra 1940, indtil USA kystvagt den 1. april 1941 beslaglagde disse skibe og satte dem under andre flag bl.a Panama for at de kunne ”tage del i konvojfarten på demokratiets side”, som amerikanske aviser betegnede det.\nI USA gik der mange danske søfolk arbejdsløse og de mønstrede nu disse skibe.\nFør krigen havde mange skandinaviske søfolk sejlet ud fra USA havne og under krigen regner man med at over 3000 danske holdt til i USA og mønstrede ud derfra.\nI Jacksonville i USA lå skoleskibe ”Danmark” med 120 elever og 16 officerer ombord.\nLidt efter lidt kom disse unge søfolk ud at sejle i andre landes skibe og senere i danske. Skoleskibet Danmark kom under ”stars and stribes” og blev træningsskib for den amerikanske kystvagt og under krigen blev over 5000 amerikanske marinesoldater uddannet på skibet, heraf blev de 3000 søofficerer.\n86 danske søfolk var sammen med andre sømænd fra de skandinaviske lande, strandet i Shanghai, som følge af krigen og Japans besættelse af Kina.\nIsær de danske søfolk led en kummerlig tilværelse fordi deres pas var blevet inddraget af den danske Generalkonsul i Shanghai, der var nazi sympatisør og ven med den japanske besættelsesmagt.\nDa søfolkene efter et møde hvor de enedes om at rejse til Singapore for at mønstre i allierede skibe, nægtede generalkonsulen at udlevere deres pas, hvilket betød at søfolkene måtte blive under den japanske besættelse, uden synderlig støtte fra det danske konsulat og den danske koloni i Shanghai. 14 danske søfolk døde som følge af sygdomme og underernæring. Resten af ” Shanghaisøfolkene” kom først hjem i 1946 med hjælp fra England!\nPå Java var 28 besætningsmedlemmer fra m/s Jane Mærsk blevet interneret af japanerne og sad i japanske koncentrationslejre.\nMange andre danske søfolk blev tilbageholdt på deres skibe i de Franske besiddelser da Frankrig kapitulerede bl.a i Algier og Marokko. Mange flygtede herfra til engelske kolonier i Vestafrika, hvorfra de igen kunne mønstre ud i allierede skibe.\n500 danske søfolk gjorde tjeneste på Standart Oils skibe (Esso) alle under Panamaflag.\nDe første faldskærmsfolk der blev kastet ned over Danmark for at bistå modstandsbevægelsen og holde radiokontakt med England var danske søfolk.\nAf de ca. 6300 danske søfolk der var uden for spærring var 30% officerer og 70% menige. Gennemsnitsalderen var 28 år. De yngste var 14 og den ældste 68 år!\nDanmark havde uden nævnenyttig modstand ladet sig løbe over ende og have kapituleret den 9. april.\nEndvidere havde Danmark underskrevet den såkaldte Antikominternpagt med Tyskland og alene det gav Danmark og danskerne et dårligt ry, som allieret med Nazityskland.\nFra september 1939 da 2. verdenskrig brød ud til 9. april hvor Danmark blev besat, havde krigen allerede kostet 386 danske sømænd og 36 fiskere livet.\n35 danske skibe og 11 fiskere kuttere var blevet sænket. Desuden var over 200 andre danske sømænd på andre landes skibe også døde som følge af krigshandlinger. Før 9 april var Dannebrog et neutral flag og danske skibe fragtede landbrugsvare til både England og Tyskland.\nFra officielt dansk side lød det at skibene var løbet på miner og var blevet minesprængt!\nMan opfordrede endda danske skibe til at sejle 2 sammen så hvis et skib ramte en mine og sank kunne det andet skib bjærge de af de skibsbrudne og overlevende søfolk der var nået at komme i redningsbådene.\nEfter krigen blev det afsløret at de allerfleste af skibene var torpederet af tyske ubåde.\nDe tyske ubådskaptajner konkurrerede om hvem der kunne sænke mest tonnage og flest skibe. De blev hjemme i Tyskland hædret af Hitler og nazipartiet med Storkors og Egeløv fik heltestatus og man kaldte dem ”tonnagemillionære” grundet deres grusomme indbyrdes konkurrence!\nAnderles var situation for de norske søfolk som udgjorde over 30.000 mand på over 1000 skibe som befandt sig udenfor Norge den 9. april.\nNordmændene valgte kampen og deres regering og konge måtte til sidst set sig slået og flygtede til England. Derfor blev nordmændene modsat de danske søfolk anset som allierede i kampen mod nazismen.\nDanskerne var nu reelt søfolk uden fædreland, uden kontakt til dem derhjemme, uden eget flag, uden fremtid og uden nogen til at repræsentere sig. De var det man kaldte ”Allied in all but name” - de var fædrelandsløse og navnløse!\nDen engelske administration og Admiralitetet havde den opfattelse at de danske søfolk ikke ville sejle, men at de ville forsøge at komme hjem gennem neutrale lande.\nMen de danske søfolk ville sejle!\nDe ville deltage i kampen. De ville gøre sig nyttige i kampen mod de nazistiske horder, der havde besat deres land og frataget dem deres familie venner og fremtid. De ville tilbage til det de kendte.\nTilbage til deres arbejde og det liv som søfolk om bord på skibene.\nNu godt nok under andre flag og andre forhold og overenskomster, men de sejlede og viste deres villighed til at kæmpe for friheden og støtte de allierede lande i kampen mod nazismen og for igen at gøre deres eget land frit.\nDet var denne indsats fra de danske sømænds side, der gjorde at de danske skibe 3. juledag 1943 igen fik lov at føre Dannebrog agter!\nDe danske sømænd der kom til England enten frivillige eller på opbragte skibe, blev forhørt enkeltvis af immigrationsmyndighederne og derefter blev de sendt op til havnebyen Newcastle up on Tyne på den engelske østkyst.\nHer blev de registreret og skulle blive der. Her skulle de senere sejle udefra. Newcastle blev danskerne ”hjemby” under deres ”landflygtighed” og her fik de deres hyreanvisning. Under hele krigen var der mere end 3000 danske sømænd omkring Newcastle.\nDe sejlede nu på de bagslagte danske skibe under engelsk flag på engelske betingelser, arbejdsforhold og på en løn, som lå betragtelig under de danske hyrer. De var nu søfolk i den engelske handelsflåde.\nHver sømand fik udleveret et lille emblem med bogstaverne ”NM” til at bære på synligt udenpå tøjet. Det var for at folk kunne se at de arbejde i handelsflåden Merchant Navy, og deltog aktivt i krigen. Dette lille emblem var altså søfolkenes ”uniform”. Den engelske Handelsflåden og søfolkene blev rent faktisk betegnet som en 4. våbenart.\nMed hjælp fra ITF og det engelske sømandsforbund dannede menige søfolk en faglig organisation De Sammensluttede Danske Sømandsforbund (DSDS) med den tidligere repræsentant for Sømændenes Forbund i Antwerpen, Børge Møller som formand han blev også deres talsmand i det danske råd i London.\nDe udgav deres eget fagforeningsblad ”Kurér” og fik deres egen røde fagforeningsfane.\nI DSDS formåls paragraf stod der at organisationen ”efter krigen skulle arbejde for at sammenslutte de danske sømandsforbund i en organisation”!\nI New York blev der også, gennem hjælp fra de norske og svenske sømandsforbund oprettet en dansk sømandsfagforening og da der kom kontakt med kammeraterne i Newcastle blev New York en afdeling af DSDS.\nOgså officererne fik dannet en organisation til at varetage deres interesser.\nBegge organisationer fik til huse i Sct. Nicholas Building tæt ved banegården og Sct. Nicholas Church i Newcastle. I bygning lå også deres hyreanvisning og mønstringskontor desuden opholdslokaler med bøger, aviser og billard til at fordrive tiden med, mens de ventede på hyre.\nEn del af de beslaglagte skibe var coastere, der var beregnet til kystsejlads og ikke var store nok til Atlantkonvojerne. Disse skibe kom i fart på kysten af England men også til Færøerne og Island. Mange sejlede med kul og de forsyninger der kom ind med de store konvojer og fordelte dem til de engelske havne. De sejlede også med øl i tønder fra Newcastle til London. Det var den berømt Newcastle Brown Beer - Øllen der vandt 2. verdenskrig.\nKystfarten mellem de engelske havne var uhyre farefuld og her oplevede man krigens rædsler i al sin gru i både fysisk og psykiske strabadser.\nDa alle fyr og lysbøjer var slukket under krigen navigerede man efter store flydebøjer der var lagt ud med omkring 2 sømils mellemrum så man kunne se fra den ene til den anden også i mørke.\nBag disse bøjer lå der ofte tyske e-både på lur og skød med granater og hurtigskydende kanoner eller affyrede torpedoer mod skibene.\nDesuden var der miner, ubåde, flyangreb og andet djævelskab som gjorde livet på skibene til et helvede af angst og usikkerhed.\nUnder losningen og lastningen ved land var der utallige luftangreb, bombardementer af byer og havne. De menneskelige belastninger var ubeskrivelige.\nEngland havde undervurderet sin egen flådes mulighed for at sejle forsyninger til landet og havde brug for alle de skibe de kunne få fat på. Forsyningerne af våben, råstoffer, fødervare ja alt var nødvendig for at krigen skulle vindes.\nStore konvojer af skibe blev samlet og sendt afsted over Atlanten for at hente forsyninger fra først og fremmest USA og Canada, men også til Afrika, Østen, Middelhavet med krigsmateriel og tropper til Ørkenkrigen, forsyninger fra kolonierne og handelspartnere tilbage til De britiske øer.\nDet var her i disse konvojer de danske søfolk kom til at udføre deres arbejde på skibene.\nDag efter dag og nat efter nat var disse forsyningskonvojer udsatte for angreb fra havet og fra luften.\nIsær ubådstruslen var enerverende og ødelæggende for både skibe og besætningerne.\nNerverne stod konstant på højkant og man sov med tøjet på under frivagterne.\nDet var især om natten ubådene angreb og hver nat blev skibe torpederet og søfolk omkom enten ved selv eksplosionen af skibet eller de druknede i det kolde hav.\nSelv om alle sømænd havde redningsveste med en rød lampe der tændte når de lå i vandet var det forbud mod at stoppe op og samle de forliste søfolk op. Konvojen skulle forsætte uanfægtet.\nDe som ikke blev sejlet ned eller som overlevede kuldedøde kunne være heldige at blive samlet op af den såkaldte ”knoglesamler”.\nDet var armerede følgeskibe eller forskellige slags krigsskibe der fulgte konvojerne og skulle beskytte dem så godt som muligt, hvilket var en så godt som umulig opgave.\nPå skibene var der også maskinkanoner, og søfolkene blev uddannet til skytter, men alligevel var beskyttelsen af konvojerne ringe.\nDet var en kamp om antal af skibe og tonnage. Hvis tyskerne kunne ødelægge flere allierede skibe end der blev bygget nye ville de vinde krigen. Så vigtig var disse forsyningslinjer!\nFørst i foråret 1943 fik de allierede langsomt overtaget over Atlanterhavet og beskyttelsen af konvojerne blev bedre da man nu kunne have flyverbeskyttelse over hele turen som kunne tage 2-3 uger alt efter vejret og omstændighederne.\nIsær Murmanskkonvojerne, med krigsmateriel til Sovjetunion fra USA var ekstreme og farlige.\nI de norske fjorde lå ubåde og krigsskibe på lur efter konvojerne.\nFlere konvojer blev næsten totalt udryddet og de søfolk der nåede at komme i livbådene frøs ihjel eller blev skudt på af tyske flyvemaskiner der kom i lav højde og skød på de hjælpeløse torpederede søfolk.\nOveralt hvor de allierede havde konvojer var danske skibe og danske søfolk med.\nI Maltakonvojerne der sejlede forsyninger til den lille engelske fæstnings ø i Middelhavet.\nI Ørkenkonvojerne til den Nordafrikanske kyst, med materiel til den engelske ørkenhær og senere under den store allierede invasion af Sicilien.\nOver hele verden, hvor de allierede kæmpede var de danske søfolk at finde på skibe og i konvojerne, hvor de gjorde en uvurderlig indsats for Danmark og Danmarks omdømme.\nTusinder og atter tusinder af allierede søfolk omkom under disse forfærdelige år, mens de udførte deres arbejde med at forsyne de kæmpende allierede hære.\nAf de ca. 6300 danske søfolk der skønnes omkom 1087 danske sømænd, i allieret tjeneste i kampen mod nazismen og for friheden og for deres land.\nFørst i maj 1943 efter det store Atlanterhavsslag, fik de allierede overtaget i Atlanterhavet. Det skyldes flyverenes støre rækkevidden. Opfindelsen af og udviklingen af ASDIC og radaren og ikke mindst at man fik ram på ubådenes forsyningsskibe, der kunne levere olie og forsyninger på bestemte positioner i Atlanterhavet.\nAlene i maj 43 blev der sænket over 20 ubåde.\nFørst nu blev der sænket færre skibe end der blev bygget og selvom ubådene forsatte deres angreb, var der blevet et bedre forsvar mod dem.\nUnder invasion i Normandiet i Frankrig på D-dag den 6. juni 1944 deltog 30 danske skibe og af dem 24 under Dannebrog.\nFor de danske søfolk var nyheden om invasion i Frankrig det lykkeligste budskab i mange år. Det de havde kæmpet for i mange år var nu ved at lykkes. Et lys i mørket, et spinkelt håb var blevet tændt for de danske sømænd.\nPå Invasionskysten i Normandiet er rejst en statue af en dansk sømand til minde om de 800 danske søfolks der deltog i Operation Overlord og som en hyldest til de danske søfolks indsats.\nI en tale i Underhuset i november 1944 takkede den engelske konge alle dem som havde bidraget til Overlord.\nDa Danmark jo ikke var allieret, men på grund af de danske søfolks indsats, måtte han sige sådan:\n”mine flåder sikrede overfarten for de store invasionskonvojer til angrebet på Vesteuropas kyster; de opretholder stadig strømmen af forsyninger til mine hære og sørger for, at de fødevarer og materialer, som nationens liv og arbejde afhænger af, ankommer sikkert og rettidigt. Alt dette kunne ikke være gennemført uden den strålende tapperhed, som er udvist af vore søfolk og af dem fra de Forenede Nationer og fra Danmark”.\nI disse sætninger ligger grunden til at Danmark blev anerkendt af de allierede.\nDet var søfolkenes indsats og modstandsfolkenes sabotagehandlinger med folkeoprøret i august 1943 der gjorde dette muligt.\nEfter 5 Maj 1945 kom søfolkene så hjem efterhånden, nogen først i 46 som eksempelvis ”Shanghaisøfolkene, som har været nævnt.\nMange havde taget skade på både sjælen og helbredet, og de gjorde ikke megen stads af den indsats de havde gjort for Danmark og deres medvirken til at Danmark i dag er opfattet som fuldgyldig allieret som man kunne opleve det d. 6 Juni i år ved Normandiets kyst hvor 600 af de der havde deltaget ved landgangen blev hædret – men hvad med de andre der sejlede?\nDa krigen var afsluttet hed fra den dansk regering om søfolkenes indsats ” I skal aldrig blive glemt” sagen er den - at det er de.\nIkke eet af de skrevne eller luftbårne medier havde så meget som nævnt søfolkenes indsats på befrielsesdagen d. 5 maj\nMANGE AF OS DER I DAG ER MEDLEMMER AF SENIOR SAILORS ” DANMARK HAR SEJLET SAMMEN MED MANGE AF VORE KOLLEGER DER SEJLEDE UNDER 2DEN VERDENSKRIG – OG VORES HOLDNING ER, AT DISSE SØFOLK FORTJENER AT BLIVE HÆDRET MED ANDET END ET SÅKALDT MINDEANKER – PLACERET MELLEM 2 TOILETTER VED NYHAVN – DERFOR VORES FORETRÆDE FOR RETSUDVALGET.\njohnny johansen | Svar 26.10.2014 16.11\ndet var godt at læse.


Sådan fjernes Mono3.biz pup-ups - Trojan Killer\nPop-ups fra Mono3.biz er et socialteknisk angreb, der prøver at narre dig til at abonnere på dens push-meddelelser, så de kan sende uønskede annoncer direkte til din computer.\nMono3.biz webstedet viser en “Bekræft underretninger” pup-up, beder dig om at abonnere på underretninger fra denne hjemmeside. Hvis du skubber “Give lov til” knap, så vil du begynde at se irriterende pop-up-annoncer fra Mono3.biz på din skærm, selv når din browser er lukket.\nMono3.biz-webstedet viser følgende meddelelse\nDu bør ikke klikke på “Give lov til” -knappen, da Mono3.biz-webstedet spam din webbrowser med uønskede annoncer. Hvis du har tilladt Mono3.biz-stedet at sende advarsler i din webbrowser, så vil du kræve at slette disse annoyingconsents.\nDenne pop-up Mono3.biz udløses enten af destruktive annoncer på de websteder, du besøger, eller adware. Denne instruktion blev oprettet for at hjælpe dig med at slippe af med malware fra din computer.\nNår det kommer til adware, disse skadelige programmer er bundtet med andre gratis software, som du får fra internettet. Desværre, nogle downloads afslører ikke korrekt, at anden softwareapplikation også vil blive konfigureret, og du kan opdage, at du har konfigureret adware uden din viden. Så snart en destruktiv program er sat op, når du vil surfe på internettet, uønskede reklamer fra Mono3.biz viser vinduer.\nMono3.biz kommer på nervene hos mange brugere, så du er ikke dens eneste offer.\nFolk spørger, hvordan du løser problemet effektivt. At komme af med infektionen manuelt, kan være en langvarig virksomhed og kan skade andre vigtige systemfiler. Scan din pc med GridinSoft Anti-Malware for at registrere og slette Mono3.biz på den rigtige måde.\nTip til fjernelse af Mono3.biz manuelt fra din pc.\nTRIN 6. Kør programmet. Vent scanningen er afsluttet, og alle malware forbundet med “Mono3.biz” registreres.\nTRIN 7. Klik på “ren nu” til fjernelse af Mono3.biz.\nFor at slippe af med Mono3.biz fra dit system, lokalisere “Fjern et program” funktion i din pc, afhængigt af den version af Windows-operativsystemet:\nTil Windows 8/10: Højreklik på Start – Hurtig adgang Menu – Kontrolpanel – Fjern et program. Du kan tjekke listen over programmer og hjælpeprogrammer installeret på din pc. Find mistænkelig software, der kan forårsage Mono3.biz problem, højreklik på den og vælg “Afinstaller“.\nTil Windows 7: Klik på Start – Kontrolpanel – Fjern et program. Kontroller listen over programmer og software, der er tilgængelig på din pc, der kan forårsage Mono3.biz problem, tryk derefter på “Afinstaller“.\nI Windows XP: Klik på Start – Kontrolpanel – Tilføj / fjern programmer. Du vil finde en liste over tilgængelige programmer i din PC. Højreklik på mistænkelig software, der kan forårsage Mono3.biz problem, og vælg “Afinstaller“.


Afrikanske pirater varetægtsfængslet i 13 dage - skød mod danske soldater - TV 2\n25. nov. 2021, 12:53 Opd. 25. nov. 2021, 15:49\nDer udspillede sig i retten nogle uenigheder om, hvorvidt piraterne overhovedet kunne varetægtsfængsles i Danmark.\nFire formodede pirater blev torsdag fremstillet i grundlovsforhør in absentia - altså uden at være fysisk til stede - i Københavns Byret.\nHer var de sigtet for drabsforsøg, efter at de skød mod danske soldater fra fregatten Esbern Snare, der er på mission i Guineabugten ved det sydlige Afrikas vestkyst.\nHer blev de varetægtsfængslet i 13 dage.\nDer er nedlagt navneforbud i sagen, men tre af de fire anholdte, som nu sidder fængslet ombord på Esbern Snare, er registreret som værende henholdsvis fisker, murer og sømand.\nDen sidste foreligger der ikke beskæftigelsesinformation på.\nSkød mod helikopter og båd\nI retten redegjorde specialanklager ved Statsadvokaten for Særlig Økonomisk og International Kriminalitet (SØIK) Karen Moestrup Jensen for sagens forløb.\nEfter Esbern Snare modtog efterretninger om formodet pirateri i området, blev skibets helikopter sendt i luften. Og i løbet af onsdag eftermiddag kunne den melde tilbage, at den havde fundet de formodede pirater.\nBåden havde tilsyneladende kurs mod et handelsskib, der sejlede under hollandsk flag. Derfor blev Frømandskorpsets hurtiggående båd sat i vandet for at stoppe piratbåden.\nUnder grundlovsforhøret blev en vidneforklaring fra en person, der deltog i aktionen, læst op.\nIfølge vidnet skød piraterne både efter helikopteren og efter frømandskorpsets båd. Frømandskorpset afgav varselsskud, men det var uden effekt. I stedet for at standse begyndte piraterne at smide ting overbord.\nDerfor forsøgte frømandskorpsets soldater at komme på skudhold af piratbåden for at ramme motoren, forklarer specialanklageren.\nMen da frømandskorpset kom tæt på, begyndte bådens besætning dog at skyde mod dem, og derfor besvarede frømændene ilden.\nMette Frederiksen kommenterer danske drab på pirater\nIngen danske soldater kom til skade under operationen, men fem pirater blev ramt. Fire af piraterne afgik ved døden. En blev såret.\nEfter ildkampen sank piratskibet, og de fire overlevende og fire døde pirater blevet taget ombord på fregatten Esbern Snare, hvor den ene sårede blev opereret for sine skader.\nFængslet ombord på fregatten\nAnklageren kunne under grundlovsforhøret ligeledes fremlægge en såkaldt kosterrapport, som er en liste over genstande, der blev beslaglagt, før piratbåden sank.\nDet drejede sig blandt andet om tre AK-47-rifler, magasiner til disse, en boltsaks, en mukkert, samt nogle strips.\nDet blev dokumenteret, at skydevåbnene blev brugt til at afgive skud på kort afstand mod de danske soldater, og derfor mener anklageren, at piraterne har haft til formål at dræbe de danske soldater.\nDerudover mente anklageren, at der var en flugtrisiko, hvorfor piraterne burde varetægtsfængsles - og det blev de altså i 13 dage, slog dommeren fast i sin kendelse.\nDe fire pirater skal foreløbigt sidde fængslet ombord på Esbern Snare, der ifølge anklageren har fem celler beregnet til formålet. Dette bekræftes overfor TV 2 af folk med kendskab til skibet.\nEr piraterne i Danmark?\nI retten udspandt der sig nogle uenigheder mellem anklager og forsvarer om, hvorvidt de fire formodede pirater overhovedet kunne varetægtsfængsles efter dansk lov.\nHændelsen fandt som bekendt sted i internationalt farvand i Guineabugten ud for det sydlige Afrikas vestkyst. Derfor mente forsvareren, at de fire ikke kan retsforfølges efter dansk lov, idet de ikke var ombord på et dansk skib, da hændelsen fandt sted.\nDerudover mente forsvareren ikke, at sagen endnu var særligt godt belyst, hvorfor hun argumenterede for, at skulle retten finde frem til en varetægtsfængsling, burde det være med kortere frist.\nOmvendt mente anklageren, at et dansk skib er underlagt dansk strafmyndighed, og at piraterne derfor godt kunne straffes efter dansk lov.\nRetten lagde til grund for sin kendelse, at piraterne kan varetægtsfængsles i det danske retssystem, fordi de har skudt mod danske statsborgere, og at piraterne nu juridisk befinder sig i Danmark, fordi de befinder sig på et dansk skib.\nDet er første gang nogensinde, at man har gjort sådan noget i Danmark.


Fremtidens hjemmepleje skal være god til dart og kunne teleportere – Udenfilter\nAf Christina Böttcher Juel Andersen den 10. marts 2016\nFremtidens hjemmepleje skal være god til dart og kunne teleportere\nI dag mødes Kommunernes Landsforening (KL) til topmøde i Aalborg. Her vil de blandt andet diskutere regeringens varslede omprioriteringsbidrag på 1 %. Det har fået mig til at reflektere lidt over, hvordan virkeligheden er i hjemmeplejen nu og hvordan det kan blive i fremtiden.\nDet er mandag morgen og jeg er lige mødt ind i hjemmeplejen. Jeg skal i dag køre en assistentplan. Det betyder min køreliste består af al medicindosering, insulingivning og andre mere komplekse opgaver i min del af distriktet. Vi er to assistenter på arbejde, så der er ikke de store muligheder for at få en hjælpende hånd, hvis der er noget der går galt. Et af mine første besøg er hos Fru Dam, som skal have hjælp til at få en indsprøjtning med blodfortyndende medicin. Jeg har 2 minutter til opgaven, men at komme ind ad døren, sige goddag og tage mine sko af, tager næsten længere end det. For ikke at sige, at jeg også skal finde ud af hvor medicinen er, for jeg har aldrig været i hjemmet før. Desuden skal hun have bukserne af og jeg skal tjekke på medicinskemaet, at det er det rigtige præparat og den rigtige styrke inden jeg giver medicinen. Jeg skal også sikre mig at det er det rigtige sted jeg stikker. Medicinen må ikke presses ind for voldsomt og nålen må ikke tages ud af huden for hurtigt. Og skal det være helt ideelt, hvilket jeg ville ønske det kunne være, så skal jeg faktisk blive og holde øje med Fru Dam i mindst 10 minutter efterfølgende for at sikre mig, at hun ikke får et anafylaktisk chok og dør af indsprøjtningen. På min køreliste i dag er der desuden mange der skal have insulin. Det betyder, at nogle må vente længe på deres livsvigtige insulin. Hvis jeg er heldig har den sidste fået insulin inden kl. 9.30, hvis jeg er uheldig, så bliver klokken måske 11 inden den sidste har fået besøg af mig.\nDet er naturligvis ikke muligt, at nå Fru Dams besøg på 2 minutter. Ja, altså med mindre jeg skal åbne døren, kaste nålen som en dartpil og sige goddag bagefter. Du tænker måske at de 2 minutter er en fejl, men for lidt tid og overlappende besøg er hverdagskost for os. Vi står dagligt i situationer, hvor vi skal vælge mellem pest eller kolera; mellem om det i dag er Fru Jensen eller Hr. Hansen, der skal vente ekstra på hjælpen eller “snydes” for et par minutter, for at vi kan nå det hele. Og nej, det er ikke OK!\nMed en køreliste, der lyder på 5 timer og 15 minutter tid ude hos borgerne på en 6 timer lang vagt så har jeg kun 45 minutter til overs. På den tid skal jeg:\n👍🏻 læse kørelisten igennem for at se om, der er nogen, der skal være færdig inden et bestemt tidspunkt\n👍🏻 få det vigtigste at vide om borgerne fra det faste personale\n👍🏻 finde nøgler\n👍🏻 finde en cykel/bil\n👍🏻 køre mellem mine 10-15 besøg og\n👍🏻 finde rundt i et distrikt som jeg som vikar oftest ikke er særlig hjemmevant i\nDerfor gør det mig meget betænkelig, når jeg tænker på, at kommunerne nu skal spare 1 % på de kommunale udgifter i forbindelse med regeringens omprioriteringsbidrag. For hvor kan der spares? Den afsatte tid til ydelserne i hjemmeplejen er i forvejen så skåret ind til benet, at det ofte er svært at nå opgaverne med både sikkerheden og respekten for det enkelte menneske i højsædet. Men kravet til fremtidens hjemmepleje er måske, at man skal være både mester i dart og have evnen til at teleportere?\nPosted in Uden kategoriTagged arbejde, arbejdsforhold, faglighed, hjemmepleje, omprioriteringsbidrag, politik, Social og sundhedsassistent\nFrihed, lighed og rødstrømpe. ← Forrige artikel\nLigestilling anno 2016? Næste artikel →


Vi skal væk fra olie, gas og kul. Vi skal have en gennemgående grøn omstilling i vores energiforsyning, så vi ikke længere er afhængige af fossile brændsler. Konsekvensen af dette valg er, at vi skal sætte noget andet i stedet. For hvordan skal vi varme vores huse op? Hvordan skal vi få lys i vores hjem? Hvordan skal vi få strøm på vores elbiler? For nogle synes svaret at være atomkraft i Danmark. Et forslag, man skulle synes hørte fortiden til. Det er dyrt, langsommeligt, og...


Amber Rainbow Armbånd Sølvbelagt, kun 179,00 DKK » Køb her!\nAt balancere det stærke og yndefulde, sofistikerede og legende udtryk kan være vanskeligt. I dette kapitel udfordrer vi den klassiske opfattelse af feminin styling\nArmbånd fra Amber serien er håndlavet Kæde armbånd i Kobber med en belægning af Sølv. Armbåndet har en Karabinhage lås og en længde på 16-20 cm, så den altid passer til dit håndled. Du finder det i vores Challenge Feminity kollektion, og det er . Alle vores smykker er bly- og nikkelfri.


Culottesteg med tilbehør overdådig middag – Møbler til terrasse\nSådan laver du en culottesteg mør og rosastegt. I denne opskrift er den serveret med. De smager næsten som ristede løg og er helt fantastisk som tilbehør til steg. Tilbehør til culottesteg.\nVi har et par gode idéer til netop det! Læs med og bliv inspireret .\nJeg kan kun anbefale Jer at lave kartofler som tilbehør på den måde, det er . Culottesteg med balsamico-skysauce og kartoffel-ostefad…. Så kom det gode vejr, og grillen kan langt om længe tændes. Og hvad skal der så lægges på risten? MADKLUBBliv medlem af Politiken . Det bedste tilbehør til culotte er selvfølgelig hjemmelavet bearnaise og fritter.\nEn middag til mine forældre, har en gang for år tilbage lavet en . Klassisk culottesteg er gæstema når det er allerbedst.\nEr også god på grill om sommeren. Lækker culottesteg med tilbehør. Bønner og kartofler er traditionelt tilbehør til stegt oksekød af forskellig art: culotte , filet, tyndsteg og cuvette.\nJeg valgte at lave en aligot, som er . Opskrifter til tilbehør til culottesteg. På myTaste finder du opskrifter til tilbehør til culottesteg samt tusinder af lignende opskrifter. HejJeg kunne rigtig godt tænke mig nogle gode ideer til tilbehør til en okseculotte.\nJeg plejer at lave ovnbagte rodfrug. En populær opskrift på culottesteg , som er meget nem at lave og smager fremragende. Så har du en forrygende middag til hverdag eller festligt selskab. Kartoffelfad med hele hvidløgsfe løg, tomat,.\nSuper lækker ma jeg vil godt komme til en hygge middag hos jer. For-sagde-jeg-det-jo-ikke-nok det ser jo helt overdådigt ud ! Dobbeltbagte kartofler er super nemt tilbehør og man behøver ikke. Kartoflerne kan enten serveres som tilbehør til kødretter – perfekt til en gæstemiddag fordi de kan.\nDe er fine til en god bøf eller en lækker steg, fx culotte eller roastbeef. Både fordi jeg – som nogen måske ved – har en . Pakhuset, der ønsker at samle nye og kendte ansigter op til jul den 16.\nKokken Jens står for en overdådig mi. Skrøbelev Gods inklusiv skøn middag og stor morgenbuffet Deal. Restaurant DubrovnikDeal. Eller måske en overdådig Cöte de Boeuf?\nPå Steak Royal sammensætter du selv din perfekte 3-retters middag fra kun 3kr. Se på menuen, hvad du kan få af tilbehør til din bøf, og book bord nemt og hurtigt online ved . I går spiste jeg lækker raw middag på Firefly overfor Torvehallerne. Overdådig skaldyrsfad af bedste kvalitet fra Herlev Fisk .\nTilbehør culotte nytår\nCulottesteg stegetid 2 kg


Billeje Ostend (Billig) Biludlejning Ostend\nFind den bedste pris på biludlejning i Ostend ved at anvende skemaet til venstre. Goautos.dk sammenligner priser fra flere firmaer samtidig og finder bedste pris på billeje i Ostend. Når du bestiller gennem os er der ingen skjulte afgifter eller kreditkortgebyrer. Alle priser er inklusiv tillæg for obligatoriske forsikringer.\nOstend er en by i Vestflandern i Belgien.Med 69 732 (2011) indbyggere, er det den største kystby i Belgien.\nOstend er en kosmopolitisk havneby, og meget af, hvad der sker i Ostend er koncentrerede aktiviteter i havnen. Byen er beskyttet fra Nordsøen af et netværk af diger.\nPå grund af sin strategiske placering på Nordsøen, har byen flere gange blevet invaderet, brændt og plyndret af forskellige hære gennem historien. Det var også hårdt ramt under 2 Verdenskrig. Det blev anerkendt som en by så tidligt som 1265, og på det tidspunkt var det en lille fiskerby. I 1800-tallet kom den belgiske kongelige familie til ferie i Ostend Ostend udviklede således et populært feriemål. Det understregede også byens status.\nDet har en flere kilometer lang strand, sommer rejser mange dagsture med tog til byen for at nyde stranden, der er tæt på stationen. I Ostend kan du besøge den maritime opdagelse center Earth Explorer. En anden stor attraktion er sejlskib Mercator gjort til et museum og har en interessant historie.\nLufthavnen Ostend-Bruges International Airport ligger lige uden for byens centrum.


Graffitikunstnere går fra halvfærdigt maleri for at tage til bryllup – Rabarberbladet.dk\nGraffitikunstnere går fra halvfærdigt maleri for at tage til bryllup\n27. november 2015 Griffenfeldsgade Af Rasmus Handberg Baunegaard Nielsen\nSeks unge lægger spraydåserne for at danse hele natten til fætters bryllup\n13-årige Abdullah Shubab opgav torsdag sidst på eftermiddagen at sætte kronen på sit og vennernes månedslange graffitiværk i Ungdomsklubben Kvisten i Gartnergade.\n”Jeg skal til bryllup, jeg sværger,” siger Abdullah Shubab og smider hænderne i vejret.\nHan og fem andre deltagere i graffitiprojektet er inviteret til 16-årige Aziin Jams fætters bryllup i Husum.\n”Vi skal danse hele natten,” siger Jonas Balawi begejstret.\n”Kickstart-dansen,” siger han, mens han og de andre drenge i rytmiske bevægelser vrider højre håndled og tramper med venstre ben.\n”Ligesom hvis man kickstarter en knallert,” forklarer de, iklædt pæne sorte bukser og nystrøgede skjorter under vinterjakkerne.\n”Der er også ’åbn køleskabet og drik mælken’-dansen,” siger Ibrahim Abdi og tilføjer og palæstinensisk folkedans, inden Adham Ahmad husker de andre på, at ’pluk æbler’-dansen langt fra er uddød. Den opfordring får drengene til at kaste hænderne i vejret. Op på tæer og plukke æbler, ned i hug og lægge æblerne i kurven.\nMens brylluppet er fest og glade dage i kærlighedens tegn, ligger en anderledes alvorlig tankegang bag drengenes grafftivæg – om end den også er fyldt med kærlighed.\nSiden september har de brainstormet og tegnet skitser. To dage inden brylluppet sprayede drengene med hjælp fra to undervisere skitsens blyanttegninger op på graffitivæggen. Den cirka tre gange fem meter store væg forestiller et dansk flag, der smelter sammen med et palæstinensisk. Flagene bæres af to hænder, som kaster håndtegn.\n”Vi vil vise, at Danmark ikke er ligeglad med verden,” fortæller Abdullah Shubab om tankerne bag motivet.\n”Ja, og det var min idé,” insisterer Aziin Jam.\n”Vi har haft mange diskussioner og snakke om konflikten i Palæstina. Mange derfra kommer herop, og vi vil vise, at vi er en samlet verden.”\nProjektet er et samarbejde mellem unge frivillige fra Mellemfolkeligt Samvirke og Ungdomsklubben Kvisten, og naboerne bliver inviteret til fernisering, når det er færdigt.\nDet bliver projektets to graffiti-undervisere, der i drengenes fravær må gøre kunstværket færdig. Det tager Abdullah Shubab og vennerne med ro.\n”Vi har tillid til de professionelle. De skal jo også lave noget,” siger drengene, inden de forventningsfuldt drager mod Husum.\nSidste indlæg Previous post: Knallerttyve taber udstødning, insisterer på anonymitet\nNæste indlæg Next post: Knækket gren sender barnevogn på omvej


Bitter medicin | Information\nNOGLE GANGE skal man sige tingene uden omsvøb: Hvis Novo-Nordisk, Lundbeck og 39 andre store medicinalfirmaer fastholder og vinder deres sag ved Sydafrikas Højesteret om patentretten til aids-medicin, så risikerer et stort antal sydafrikanere at dø en alt for tidlig død. Sydafrikanerne  hvoraf hver femte nu er hiv-smittet  har ingen jordisk chance for at betale de 10-15.000 dollar pr. person og år, som er normalprisen i de rige lande for dagens levetidsforlængende kombinations-medicin fra de store selskaber. Selv ikke en u-lands-\nrabat, der bringer prisen ned på omkring 1.500 dollar  tilbudt af selskaberne efter pres fra FN  er nok for den sydafrikanske gennemsnitsfamilie, der har en årsindkomst på 3.000 dollar.\nDerfor må man håbe, at mange mennesker møder frem kl. 15.30 ved dagens demonstration foran\nNovo-Nordisk på Nørrebro. Demonstrationen er arrangeret af Læger uden grænser, Mellemfolkeligt Samvirke, U-landsorganisationen Ibis, flere aids-organisationer, Arbejderbevægelsens Internationale Forum m.fl. Også ATTAC-aktivister fra den ny bevægelses fremspirende lokalgrupper vil deltage, for sagen er i den grad illustrativ for den konflikt mellem globaliserede kapitalinteresser og økonomisk svage befolkningsgrupper og nationer, som ATTAC har ambitionen om at gøre noget ved.\nUD OVER sydafrikanernes liv og levned handler retssagen om, hvem der skal have ret til at producere livsvigtig medicin, og hvem der kan få adgang til den. Siden 1995 har den såkaldte TRIPS-aftale i regi af Verdenshandelsorganisationen WTO sikret eksklusive markedsføringsrettigheder til indehavere af patenter på f.eks. medicinalprodukter.\nTRIPS-aftalen er en urimelig, ulighedsfastlåsende aftale, der f.eks. spænder ben for fattige landes forsøg på at etablere egen medicinalindustri og egenproduktion af livsvigtige produkter såsom aids-medicin. Mange af dagens store medicinalvirksomheder med milliardoverskud  f.eks. de store selskaber med oprindelse i Schweiz  har sikret sig deres nuværende styrkeposition ved gennem årtier at kopiere hinandens produkter og stjæle viden fra hinanden, præcis som de rige lande har opbygget megen af deres velstand ved at udnytte råstoffer, produkter og viden fra tidligere kolonier og udviklingslande. I dag  hvor 95 procent af verdens patenter og copyright er kontrolleret af rige mennesker i rige lande  er der via TRIPS-aftalen blokeret for den slags. For første gang i verdenshistorien har vi  med MS-formand Chr. Friis\nBachs ord  indført et globalt teknologimonopol til gavn for de rige lande.\nEt land som Brasilien har  trods trusler og pression fra bl.a. USA  iværksat en egen kopiproduktion af billige aids-præparater og har bl.a. ad den vej haft held til at dæmme op for en truende aids-epidemi. Det er det samme, Sydafrika nu vil gøre med henvisning til, at landets økonomiske overlevelse på sigt kan være truet, hvis andelen af hiv-smittede  allerede nu 4,3 millioner sydafrikanere  får lov at stige. Sydafrika har vedtaget en lov, der tillader brud med de internationale patentregler, og det er den, Novo, Lundbeck og de øvrige medicinalselskaber på mandag bringer for landets højesteret. Selskaberne argumenterer med, at hvis først u-landene begynder at producere billige kopipræparater til eget brug, så ødelægges det indtægtsgrundlag, der sætter de store selskaber i stand til at foretage de nødvendige milliardinvesteringer i udvikling af nye medicinske præparater til gavn for folkesundheden. Argumentet klinger hult, når man ved, at f.eks. Glaxo Smith Kline netop har annonceret et 2000-overskud på 63 milliarder kr. Og når man ved, at f.eks. det sydafrikanske marked, hvor kopiprodukterne kunne vinde indpas, i forvejen er næsten ikke-eksisterende  fordi sydafrikanerne jo ikke har råd til at købe de store selskabers originalprodukter.\nNovo-Nordisk, Lundbeck og de øvrige er i denne sag ikke alene under kraftig beskydning fra en lang række organisationer, men også fra den danske regering og fra Europa-Kommissionen, hvor bl.a. udviklingskommissær Poul Nielson har fordømt selskabernes adfærd. Hvis verdensordenen skal ændres til det bedre, så er striden om de fattige landes ret til egenproduktion af betalbar medicin til deres nødlidende befolkninger en strid, der må vindes af civilsamfundet.\nMed Novo Nordisk veludviklede sans for betydningen af et sobert image er det en sag, man næppe kan tro, de har råd til at vinde.\nAttacEuropa-KommissionenFNMellemfolkeligt SamvirkeNovo Nordisk


Frau Czepluch: Sådan mestrer dine elever nærlæsning!\nSådan mestrer dine elever nærlæsning!\nI starten af hvert skoleår er det mig meget på sinde, at mine nye elever i oldtidskundskab bliver klar over, at det er vigtigt, at de er meget tekstnære i deres arbejde med de antikke tekster. De skal vide fra start, at nærlæsning er et kodeord i faget.\nI år har jeg prøvet en ny tilgang til dette efter inspiration fra et ældre blogindlæg af Eva Pors, kaldet ”Sandt eller falsk”. Ideen går på at udlevere et ark med forskellige udsagn om en tekst, og eleverne skal med belæg i teksten bevise, om der er tale om sande eller falske udsagn.\nJeg har forsøgt mig med en ”sandt eller falsk”-opgave til vers 1-95 af Odysseens 1. sang. Inden eleverne læste uddraget var de blevet introduceret til værket (i år havde de læst om Odysseen i grundbogen Paideia) og til genretrækket prooimion.\nMin oplevelse er, at det faktisk hjælper eleverne med at komme helt ned i teksten, mens jeg samtidig lettere end ellers får et indtryk af, hvilke elever der virkelig mestrer nærlæsning og det modsatte.Det er bestemt ikke sidste gang, at jeg vil bruge denne form for opgave.\nDu kan se mit arbejdsark her. Jeg håber, du kan blive inspireret.\nEtiketter: nærlæsning, oldtidskundskab


Middelklasse - Wikipedia, den frie encyklopædi\nMiddelklasse er en betegnelse for det sociale lag i et samfund, som hverken tilhører borgerskabet eller arbejderklassen, og som dermed er i midten af samfundets socioøkonomiske hierarki. Medlemmer af middelklassen er således karakteriseret ved at have en vis økonomisk uafhængighed, men besidder ingen større social magt. Middelklassen er den suverænt største gruppe i Vesten, men er trods dens størrelse karakteriseret ved ikke at have nogle særlige interessefællesskaber. Afgrænsningen til især arbejderklassen er relativt flydende i Danmark, bl.a. grundet det høje lønniveau.\nMiddelklassen har sine rødder i købstædernes mindre selvstændige erhvervsdrivende inden for handel, landbrug og håndværk – også kaldet småborgerskabet. Op gennem 1700- og 1800-tallet voksede middelklassen sig gradvist større, og i løbet af 1900-tallet var den materielle velstand blevet så høj, at langt størstedelen af befolkningen i de vestlige lande betegnedes som tilhørende middelklassen. Efterhånden har middelklassen udviklet sig til primært at omfatte funktionærer og dermed ansatte i den tertiære sektor. Nyere marxistisk teori opererer med en arbejderklasse, der indbefatter de funktionærer, som har et rutinepræget arbejde, mens de højtuddannede funktionærer og selvstændige i liberale erhverv tilhører middelklassen. Den klassiske marxisme taler i stedet om en privilegeret arbejderklasse, mens man indenfor sociologien ofte anvender betegnelsen middelklasse. Her tilskrives klasseopdelingen af et samfund i høj grad den franske kultursociolog Pierre Bourdieu (1930-2002).\nTalmæssig opgørelse af middelklassen i DanmarkRediger\nI debatbogen Det danske klassesamfund - Et socialt Danmarksportræt fra 2012 opererer forfatterne med fem overordnede grupperinger: Overklasse, højere middelklasse, middelklasse, arbejderklasse og underklasse. De definerer højere middelklasse som selvstændige, topledere og personer med videregående uddannelse der tjener mellem to og tre gange så meget som den typiske danske indkomst; dertil personer med en akademisk uddannelse, uanset deres indkomst (i det omfang de ikke indgår i overklassen). Middelklassen defineres som selvstændige, topledere og personer med kort eller mellemlang videregående uddannelse, der tjener mindre end dobbelt så meget som den typiske danske indkomst. I 2012 udgjorde den højere middelklasse med denne definition 9 % af de 18-59-årige (fraregnet studerende). Middelklassen udgjorde 24 % af samme gruppe.\n^ "Olsen, L., N. Ploug, L. Andersen og J. S. Juul (2012): Det danske klassesamfund - Et socialt Danmarksportræt. Gyldendal". Arkiveret fra originalen 3. november 2013. Hentet 3. november 2013.\nHentet fra "https://da.wikipedia.org/w/index.php?title=Middelklasse&oldid=11037308"\nSidst redigeret den 30. januar 2022, klokken 12:55\nDenne side blev senest ændret den 30. januar 2022 kl. 12:55.


Vælg venligst først emne i formularen nedenunder, og udfyld derefter de resterende felter.\nTryk herefter på "Indsend":\nTema Vælg venligst emne, ved at klikke herReklamationBytteRetur Spørgsmål Butik - Søborg Hovedgade 121Annullering af ordre\nBesked Grund til annullering/returnering af ordren Besked\nEr urets skade ikke en garantisag eller gyldig reklamation, vil du efter nogle dage modtage en email med tilbud på reparation. Du har herefter 14 dage til at acceptere eller afvise tilbudet. Afvises tilbudet vil vi kræve dækning af alle eventuelle portoudgifter samt håndteringsgebyrer vi har afholdt inden uret tilbagesendes til dig (dog minimum 400 kroner). Vi opbevarer uret i 8 uger efter tilbud er fremsendt, hvorefter vi forbeholder os retten til at destruere uret. For en oversigt over mærkernes produktgarantier klik her.


Bekæmpelse af husmår i dit hjem\nHusmåren kan gøre stor skade på dit hus, hvis den flytter ind på loft og i mure. Den gnaver og graver i isoleringen, og kan også komme til at ødelægge ledninger. Desuden larmer den meget, og gerne på de tider hvor vi mennesker vil sove.\nNår der flytter en mår ind på loftet, er du sjældent i tvivl om det. Den har for vane at larme meget, og vil ofte kunne høres løbe frem og tilbage. Har måren fået unger, vil du opleve en decideret fest, når ungerne er store nok til lege med hinanden.\nSelv om det kan lyde hyggeligt, så er det desværre ofte i de tidlige morgentimer, at husmåren støjer, og derfor er det sjældent velset hos husejere.\nMen ud over larmen, har husmåren desværre også en vane med at ødelægge husets isolering. Og den kan også gøre skade på ledningsnetværk og elektriske installationer, med deraf risiko for brand.\nDet kan derfor anbefales at bekæmpe husmåren, når den kommer ind i dit hjem eller i dit sommerhus.\nSådan undgår du husmår på loftet\nDer er flere ting du kan gøre for a forebygge og undgå husmår i dit hus. Det gælder bl.a. om at forhindre dens adgang til boligen. Herunder får du en række råd til at undgå husmår i dit hus.\n1) Afspær mårens mulige indgange\nHusmåren kræver ikke meget plads, for at kunne komme ind i dit hus. Som tommelfingerregel, kan man sige at den bare skal bruge et hul på størrelse med et hønseæg.\nDu skal derfor lede dit hus og tag igennem for huller og sprækker. Kig ved gavle, skotrender, tagsten og ventilationskanaler, som er nogle af de mest typiske indgangssteder. Finder du huller og sprækker, skal du sætte trådnet eller hønsenet for, så måren ikke kan komme forbi, eller gnave sig igennem.\nHar du først fået besøg af en husmår, skal du bekæmpe den hurtigst muligt, inden den når at gøre skade. Der er flere måder, som du kan bruge til at skræmme måren væk, så du undgår at skulle bruge fælder. Herunder får du en række råd til at slippe af med husmåren.\n1) Skræm husmåren væk med lugte\nDer findes en række lugte, som måren ikke bryder sig om, og kan bevirke at den søger væk. Det er bl.a. hjortetakolie, naftalin og paradiklorbenzol. Prøv at sætte skåle med en eller flere af disse op på loftet, og se om det skulle få den skræmt væk.\nMølkugler kan også bruges, da måren også kan få nok af lugtene fra disse.\n2) Svar igen på larmen\nNår måren begynder at larme og buldre rundt, kan du svare igen på larmen. Bank hårdt op på loftet, eller gå op på loftet, tænd lys og larm. Du kan måske også sætte en radio derop, som du kan aktivere med en stikkontakt nedefra.\nForlader du dit hus i dagtimerne, kan du også lade en radio spille op til dans på loftet. Derved kan du stresse måren, så den forhåbentligt fortrækker, og bliver væk.\n3) Brug en mårfælde\nDu kan også vælge at prøve at fange måren med en fælde. Anskaf dig en mårfælde i dit lokale byggemarked, i jagtforretninger eller køb en på nettet.\nFælden kan opsættes der hvor måren vil opholde sig, typisk dit loft. Er der synlige tegn på at måren holder til et bestemt sted på loftet, så sørg for at sætte mårfælden der. Du kan også stille fælden udendørs ved et buskads i nærheden af dit hus.\nFælden skal “lades” med noget lokkemad. Her er et hønseæg typisk noget af det mest effektive. Lav et lille hul i ægget, så det udskiller mere duft. Sørg for at tjekke fælden et par gange om dagen, så dyret ikke lider unødig last.\nHar du held med at fange måren, skal du skilles dig af med den. Her kan du vælge enten at sætte den ud igen, eller få den aflivet. Vil du udsætte den, skal du køre langt væk fra dit hjem, før du kan lukke den ud ved en skov. Gør du det for tæt på, vil måren kunne finde hjem igen.\nSkal måren aflives, skal du nok have professionel hjælp. Enten af en jæger eller en dyrlæge. De har den fornødne ekspertise og tilladelse til at aflive en husmår.\n4) Hold øje med om måren har unger\nNår du fanger måren, skal du være opmærksom på om der er unger også. Disse skal også indfanges, så de ikke lades alene tilbage.\n5) Få skadedyrsbekæmper til at fange måren\nHar du ikke selv held med at slippe af med måren, kan du søge hjælp hos en professionel skadedyrsbekæmper. De har den fornødne ekspertise til at indfange måren, og rådgive dig om forebyggelse af nye mårbesøg.\n6) Når husmåren er væk, skal der forebygges\nLige så snart du er sluppet af med husmåren, skal du skynde dig at forebygge at den, eller en anden, kommer ind igen. Se i starten af denne artikel, hvordan du undgår mår på loftet.


Vurderingens forløb - Helbred og Forsikring\nHelbredsvurdering / Vurderingens forløb\nDine helbredsoplysninger bliver vurderet i forsikringsselskabet, og havner kun hos Helbred & Forsikring, hvis særlige forhold gør sig gældende.\nI Helbred & Forsikring er der lægekomitéen, der vurderer dine oplysninger. Lægekonsulenterne er uvildige og har ingen tilknytning til forsikringsselskaberne.\nHelbred & Forsikrings vurdering er udelukkende baseret på dine helbredsforhold. De forhold, der har betydning for helbredsvurderingen, er dem, der på lang sigt påvirker din erhvervsevne og din levetid. Mange almindelige sygdomme eller lidelser har ingen betydning, når vi vurderer helbredet.\nForsikring med forøget risiko\nI de fleste tilfælde kan du få en forsikring alligevel. Enten ved at betale en forhøjet præmie eller ved at få forsikring med klausul. Ved en forøget helbredsrisiko, kan der være mulighed for at få en ny vurdering efter en observationsperiode.\nDet er ikke alene vores vurdering, der afgør, hvilke forsikringsvilkår du bliver tilbudt. Det enkelte forsikringsselskab vurderer også andre forhold, som kan betyde, at du ikke får de forsikringsvilkår, du ønsker.\nDet kan ske, at dine helbredsforhold ikke kan vurderes på nuværende tidspunkt, fx pga. manglende lægelig afklaring eller sygdom, der lige er opstået. I den sammenhæng har du mulighed for at få en ny vurdering efter en observationsperiode.


Kunstner og flygtning udstiller på kulturcenter - sn.dk - Forsiden - Nordsjælland - Rudersdal\nEt udvalg af den syriske kunstner Mazen Alfeels værker kan i øjeblikket opleves på Kulturcenter Mariehøj. Foto: Kim Rasmussen\nArtiklen: Kunstner og flygtning udstiller på kulturcenter\nKunstner og flygtning udstiller på kulturcenter\nRudersdal - 17. maj 2018 kl. 06:32\nEn af de ting den syriske kunstner Mazen Alfeel savner i sit liv i øjeblikket er et atelier, hvor han kan arbejde på sin kunst. Det er nemlig ikke altid lige nemt, når man bor på et lille værelse, og når man ser de værker, som kunstneren i øjeblikket udstiller på Kulturcenter Mariehøj, forstår man hvorfor. Han arbejder nemlig med forholdsvis store formater.\n- Jeg har heldigvis haft mulighed for at arbejde lidt på kunstakademiet i København, og det er jeg rigtig glad for. Men det ligger desværre lidt langt væk, og derfor er det ikke altid, at den inspiration, jeg får, stadig er der, når jeg når helt derind. Jeg har også oplevet at inspirationen så kommer tilbage til mig, når jeg sidder i bussen på vej hjem. Det er sket mange gange, siger 37-årige Mazen Alfeel med et grin.\nMazen Alfeel er flygtet fra krigen i Syrien og efter kortere ophold i Beirut og Istanbul kom han i 2015 til Danmark, hvor han i dag bor i midlertidig indkvartering i Holte.\nUdstillingen med Mazen Alfeels værker på Kulturcenter Mariehøj blev sat op i starten af maj, men én ting manglede; en fernisering. Derfor er en gruppe frivillige fra blandt andet Venligboerne gået sammen om at arrangere ferniseringen, der finder sted lørdag den 26. maj mellem klokken 16.00 og 18.00 på kulturcentret.\nHer vil der være lidt til ganen, ligesom der vil være mulighed for at møde Mazen Alfeel, der er uddannet fra universitetet i Damaskus, hvorfra han har en Master of Fine Arts og en Master in Art History.\nMazen Alfeel håber desuden, at han snart kan komme i gang med at tilføje flere værker til sin portfolio, som består af omkring 160 værker.\n- Jeg vil meget gerne lave noget nyt, så jeg kan lave en udstilling i Danmark med nye værker, siger Mazen Alfeel, der levede af sin kunst i Syrien.\nDet kan han - endnu - ikke i Danmark.\n- Jeg vil selvfølgelig rigtig gerne finde et atelier, som ligger i nærheden af, hvor jeg bor. Det er en kritisk position, som kunstner ikke at kunne lave kunst, men sådan er situationen lige nu, og jeg vil også gerne finde et arbejde, så jeg kan tjene penge, slutter Mazen Alfeel.


Ministerudmelding sår tvivl om Ring 5 - sn.dk - Forsiden - Østsjælland - Køge\nHer ses linjeføringen for både Ring 5 Syd, Ring 5 1/2 og Ring 6. Førstnævnte er den røde, Ring 5 1/2 ses med blå, mens Ring 6 er den sorte korridor. Disse linjeføringer indgår i arbejdet med forundersøgelsen for Ring 5 Syd - et projekt, der imidlertid nu sås tvivl om. Illustration: Transportministeriet, 2013\nArtiklen: Ministerudmelding sår tvivl om Ring 5\nMinisterudmelding sår tvivl om Ring 5\nKøge - 09. juli 2019 kl. 14:22\nDen nye socialdemokratiske transportminister, Benny Engelbrecht, kaster med en udmelding i mandagens Jyllands-Posten nu usikkerhed over Ring 5 Syd-motorvejsprojektet. Over for DAGBLADET sår Køge Kommunes borgmester samtidig tvivl om Køges deltagelse i Ring 5 Syd-forundersøgelsen.\nUsikkerhed om nye motorveje\n10. juli 2019 kl. 04:00 Opdateret: kl. 15:59\nSe kortet: Usikre vejprojekter på Sjælland\n09. juli 2019 kl. 13:27 Opdateret: kl. 13:22\nPatienter priser sygehus-ambulatorium\nKan det ligefrem være en positiv oplevelse at få undersøgt ens...\n1. Social campingplads mister tilladelse\n2. Tævede lejer for manglende husleje\n3. Køge-firma får it-produkt godkendt af Google\n4. Controllere sparer kommunen for millioner\n5. Marinehjemmeværnet i dramatisk aktion på havet


▷ Bestil Lysestage træ – Hvid – 10,5 cm – 14.4 kr.\nLysestage træ – Hvid – 10,5 cm\nNavn: Lysestage træ – Hvid – 10,5 cm\nTemmelig mange online firmaer tilbyder i dag en række forskellige fragtmetoder. En af de mest moderne er for øjeblikket pakkeshops, hvor det nemlig er ret fleksibelt for dig at kunne hente dine produkter når der er tid til det. Fragtmuligheden er jo rigtig uproblematisk, og mange gange tillige den mest betalelige fragtløsning ved køb af Lysestage træ – Hvid – 10,5 cm.\nDu kan endvidere afveje for og imod at få ordren sendt hjem til hvor du bor eller til hvor du arbejder. Fragtløsningen er godt nok en sjat mere omkostningsfuld, men lige så vel virkelig smertefri. Den prisbilligste fragtform er utvivlsomt selv at hente produkterne, men dette forudsætter at du befinder dig nær internet forhandlerens tilholdssted.\nLeveringshastigheden på Lysestager er jo særligt aktuel forudsat du har brug for dine nye produkter fluks, så af den grund er det altså på sin plads at man ser den anslåede leveringsdato for det vedkommende produkt.\nEn lang række shops på nettet tilbyder levering på blot en enkelt hverdag på adskillige varer, eksempelvis Lysestage træ – Hvid – 10,5 cm, som alligevel er regnet ud fra at bestillingen køres igennem tidligere end et bestemt klokkeslæt, med det formål at de kan nå at få ordren ekspederet før medarbejderne har fyraften.\nEnkelte e-shops i Danmark garanterer levering uden omkostninger, men for det meste gælder det kun hvis der erhverves for en bestemt sum. Alternativt bør du beslutte sig for den billigste leveringsmodel, der i mange tilfælde – hvad end man bor i Kolding, Kalundborg eller Skælskør – er at få dem til at levere bestillingen til et udleveringssted.\nDet er jo efterhånden ultra let gængeligt for almindelige dødelige at søge sig frem til priser på diverse internet foretagender, og for det har en lang række internet firmaer fundet det uundgåeligt at mindske salgspriserne på varerne – til babyer og børn, samt til damer og herrer – betydeligt, og endda nogle gange sikre levering uden beregning.\nTrods dette kan det immervæk blive smart at se nærmere på forskellige internet forretninger efter udsalg på Lysestage træ – Hvid – 10,5 cm forinden du shopper, så du er sikret at modtage den laveste pris.\nMan skal ikke desto mindre være obs på, at hvis en webbutik afsætter varer til salg for en pris som kan virke usædvanlig letkøbt, burde det undertiden være et signal om en uægte e-forhandler. Handler med kort er ikke desto mindre omfavnet af en forordning, der støtter en overfor uægte online outlets.\nGenerelt går vi ind for betalinger med kort eller mobilbetaling. Som en anden løsning kan du drage nytte af en afdragsordning fra eksempelvis ViaBill, for så vidt du efterspørger at klare prisen over tid.\nInden nogen shopper på en internet butik burde man når alt kommer til alt betragte webshoppens forretningsbetingelser, men det er uden tvivl ikke særlig sjovt.\nAlternativet kunne være at tjekke hvorvidt online forretningen er støttet af e-mærket, da det er en antydning af at online firmaet understøtter de danske love, udover at internet virksomheden jævnligt ses til af fagmænd som er meget fortrolige de gældende regulativer. Derudover tilbydes du lejlighed til bistand, når du skulle få udfordringer i processen med dit indkøb.\nYdermere er det smart at man er vaks omkring de vigtigste bestemmelser i forbindelse med ordren, f.eks. den returrettighed e-forhandleren har. I relation til det er det i øvrigt relevant, at man stadigvæk gemmer sin kvittering på e-mail, så man til enhver tid vil kunne bevidne sin shopping af Lysestage træ – Hvid – 10,5 cm, ligegyldigt om du skal shoppe til en voksen eller et barn.\nTrustpilot frembringer ganske fremragende genveje til at gennemgå ganske mange nuværende brugeres omtaler og derved kan det være til hjælp, at du ser nærmere på online virksomhedens anmeldelser af Lysestage træ – Hvid – 10,5 cm før du placerer din ordre.\nFacebook yder for øvrigt faktisk gode metoder til at få kendskab til e-shoppens popularitet. Desuden er der en del online forhandlere som giver folk mulighed for at offentliggøre en vurdering af deres køb, hvilket ligeledes burde bruges til at tage stilling til hvor tilfredse kunderne er.\nDenne hjemmeside finansieres af reklameindtægter. Vi har aftaler med en gruppe af internet firmaer og publicerer virksomhedernes varer, og indkasserer provision om de personer vi sender videre gennemfører en transaktion.\nViden vedrørende produkter og firmaer på nettet ajourføres løbende, men der tages forbehold for modifikationer der muligvis er implementeret siden nyligste opdatering af hjemmesidens oplysninger.


WHAAT! Frederik afslører, hvorfor han og Fie ikke længere er sammen | Footy.dk\nWHAAT! Frederik afslører, hvorfor han og Fie ikke længere er sammen\nAf Redaktionen | 14/05/2019 8:31\nFie Laursen og Frederik Skovbjerg gav det en chance igen, men det gik ikke. Nu kommer Frederik med en lang opdatering, hvor han afslører vild sandhed.\nFie Laursen og Frederik Skovbjerg er ikke længere kærester, selvom de gav det en chance mere efter Frederiks utroskab.\n23-årige Frederik vil dog ikke have siddende på sig, at han er det eneste svin i det forhold, for han langer ud efter Fie Laursen, som slet ikke har haft rent mel i posen.\nLæs også: Endnu en sæson ‘Paradise Hotel’ bliver filmet netop nu: KÆMPE realitystjerner med\nI et langt Instagram-opslag skriver han, at Fie Laursen har sugardatet, hvilket han fandt ud af, da han så hendes computer stod ulåst på bordet og modtog mange beskeder.\nIfølge ham har Fie Laursen erkendt det, og Frederik kalder Fie for ‘en ussel lille klam manipulerende pige’. I opslaget fortæller Frederik også, at Fie har ringet til moren til hans barn og sagt, at han ikke behandler sin datter godt.\nLæs også: Blev kærester under ‘Ex on the Beach’ sæson 1: Sådan går det Mathias og Caroline i dag\nSe det lange opslag, hvor den store afsløring kommer.\nTeksten kan også læses herunder – præcis som den står skrevet på ovenstående billede.\nLæs også: Michelle knaldede Saras fyr: Nu sender Sara stor sviner efter sin realitykollega\n– Jeg erkender mine fejl. og har de seneste 2 uger betalt den største pris i form af skam og dårlig samvittighed. Nok er nok. Igår var jeg hjemme hos Fie og vi havde en fantastisk aften i spa hele dagen. Derefter tog vi hjem til Fie og hyggede. Jeg får efterfølgende afvide at Fie skal ud og spise med hende to veninder. Jeg tager hjem senere på aften og venter langt ud på natten på Fie kommer hjem til hendes lejlighed. Her får jeg så det største Chok.\n– Fie’s pc står tændt på bordet og bimler og bamler med beskeder. En sjete sans og en dårlig fornemmelse navigere mig ned i hendes åbne samtale og her viser det sig at Fie har skrevet med adskillige ældre mænd og i momentet og slet ikke er ude med hendes veninder men tværtimod på Sugardating. Det viser sig samtidigt at dette sugardating med adskillige mænd både gamle som unge. Gifte som singler og det har stået på længe også i perioden vi var kærester.\nSmåligt og flovt at udstille mig for mine fejl når man ikke selv har ren mel i posen. Usselt og ulækkert.\nLæs også: Mariyah Samia viser bryster\n– Jeg vælger at konfrontere hende med ovenstående og hun går derefter i panik og skynder sig hjem og står ved hendes gøren. Hun vælger i panik for jeg ville udstille hende at kontakte moren til min datter og lyver og bilder hende ind at jeg behandler min datter dårligt med baggrund for at ramme mig hvor det gør mest ondt og det lykkedes hende. Jeg er i besiddelse af en række beviser for min påstand men ville hverken udstille samtalerne eller de personer der involveret i sugardating, da det kan få fatale konsekvenser for alle der er involveret og det er ikke min hensigt at udstille og ødelægge andres liv og hverdag, som Fie gør ved mig .\n– Men Fie Laursen du er en ussel lille klam manipulerende pige som er det dårligste forbillede for dine følger og dine fans.\nDu burde skamme dig. At vælge at udstille mig og samtidigt at forsørge at påvirke mig og min datters forhold viser alt om dig.\nDu har hverken nogen ære eller respekt. Du kan købes for en Gucci taske siger meget om din værdighed.\n‘Paradise’-babe viser drømmekroppen frem\nJohan Larsson flirter med Brøndby\nOfficielt: Gammel Superliga-kending henter Emil Berggren på ét-årig aftale\nÅrets billede: ‘Årgang 0’-Mathilde smider toppen\nDansk MEGA-talent blandt de 80 største talenter i verden\nSe billedet: Daniele de Rossi har fundet sin nye klub\n‘Paradise’-babe viser drømmekroppen frem 22:34\nÅrets billede: ‘Årgang 0’-Mathilde smider toppen 21:39\nLord Bendtners solbrune babe betager i bikini 15:12\nSå vildt er hendes liv kun ét år efter ‘Paradise Hotel’-finalen 14:49\nMGP-vinder deler frække billeder fra fortiden 11:07\nNej, nej, nej: HELT nøgen Teitur har smadret sit værelse efter vild druktur 10:14\nVanvid: Cecilie Harder får VILD tatovering om Claes Lanng 8:51\nAfsløret: Louise ville have trukket denne ‘Paradise’-hunk med i døden i stedet for Sami 8:19\nAfsløret: Louise ville have trukket denne ‘Paradise’-hunk med i døden i stedet for Sami\nDet skete bare ikke: Paradise-babe ville score ‘Bro’ – Så snuppede hendes mor den 21-årige popsanger\nWauw: Så smuk er “Årgang 0”-Mathilde i badedragt\nLord Bendtners solbrune babe betager i bikini\nSe billedet: Så lækker er Jakob Fuglsangs dame\nSe billederne: Så lækker er Vitalys mor\nFik sin kæreste til at løbe på banen i Champions League – Nu har hans mor gjort det samme i cricket-finale\nDagens Odds: Serena har fremragende historik\nDagens Odds: Sats på drama når Federer møder Nadal


Solbriller - Køb solbriller til hele familien hos STYLEPIT\nStilet gardering mod solens stråler\nSommeren nærmer sig, og det betyder tilsvarende, at solen så småt begynder at titte frem og sige hej. Det er dejligt. I hvert fald for de fleste af os mennesker. Faktisk er vi så glade for det, at mange årligt tager mod sydens sol og varme for at få mere af det. Sol er derfor et fænomen, der er forbundet med nydelse. Der er dog mulighed for at optimere denne følelse afnydelse. Der kan ske i form af et par solbriller. Solbriller til mænd og kvinders popularitet er ikke til at betvivle det mindste. I mange, mange år har folk draget nytte af det redskab, som kan beskytte øjnene imod solens til tider skarpe stråler. Det er især fordelagtigt om sommeren, hvor solen skinner i højere grad, men ligeledes i for- og efteråret er et par solbriller yderst anvendelige. Selvom vi bor i det kolde Danmark, viser solen sig af og til fra sin bedste side, og det skal naturligvis udnyttes på bedste vis. Her er solbriller for mange et must, og har du først benyttet et par solbriller én gang, er det svært at vænne sig af med dem. Solbrillers praktiske dimension er dog ikke det eneste, der gør det svært at lægge dem på hylden. Deres stilede dimension og (stilede) indflydelse på ens look er også en faktor, der gør det svært for dig at droppe dem. Uanset køn. Utallige design kan hjælpe dig. Igennem de sidste mange år har clubmaster solbriller været at foretrække for mange, mange folk. Til damer såvel som mænd. Clubmaste rsolbrillers popularitet er helt berettiget, i og med disse solbriller tydeligt viser stil på old school og elegant vis. Netop sådanne finder du på STYLEPIT, der som altid serverer det bedste af det bedste inden for modens poplære produkter.\nHjem Accessories Solbriller\nSolbriller er vanedannende på den helt rigtige, positive måde for os mennesker og har altså en dobbelt funktion: de er praktiske og har ydermere en stilet indflydelse på ens look. Uden tvivl. Det er dog ikke kun mennesker med år på bagen, der med fordel kan anvende solbriller. Babyer o gbørn har ligeledes behov for at beskytte sine øjne imod solen. Solbriller til babyer og børn finder du på STYLEPIT, der således er din hjælpende hånd til at sikre dig de remedier, som skal gøre det mere overskueligt at komme igennem sommerens strabadser: strabadser, hvor stil helt forståeligt er et must for mange af os mennesker.\nSunglasses. Det universelle og anerkendte fænomen. Det behøver ikke være dyrt at beskytte sig imod solen, som bekendt kan gøre ondt,såfremt øjnene ikke er beskyttede imod den. I hvert fald ikke hvis du handler online og mere specifikt på STYLEPIT, der som altid serverer mode til gode priser. Eftersom mode inkluderer solbriller, finder du – af den årsag – også solbriller til gode, billige priser. Til mænd såvel som kvinder og børn. Med andre ord er solbriller ikke forbeholdt nogle, og det samme gælder de gode priser, som du finder på STYLEPIT.


Medicinrådets anbefaling er godt nyt for patienterne, siger professor emeritus ved Dansk Multipel Sclerose Center, Rigshospitalet, Per Soelberg Sørensen.\nSkrevet af Nina Bro d. 28. januar 2022 i kategorien Nyheder\nMedicinrådet besluttede på sit møde onsdag at anbefale en ny sclerosebehandling i Danmark.\nAnti-CD20-behandlingen Kesimpta (indholdsstoffet hedder ofatumumab) anbefales som standardbehandling til patienter med attakvis multipel sclerose med høj sygdomsaktivitet på lige fod med lægemidlet Ocrevus. Indtil en ny behandlingsvejledning kommer, bør scleroseklinikkerne vælge det billigste af de to, vurderer rådet.\nKesimpta kan dermed blive en gedigen konkurrent til Ocrevus, når den nye behandlingsvejledning vedrørende multipel sclerose inden længe bliver udgivet. Kesimpta er en inkektionsbehandling, som kan administreres af patienterne selv. Behandlingen har vist signifikant effekt på attakker og sygdomsprogression i fase III-studierne ASCLEPIOS I og II og har desuden demonstreret en favorabel sikkerhedsprofil.\nMedicinrådet vurderer, at forholdet mellem effekt og bivirkninger svarer til andre lægemidler, der anvendes til behandling af patienter med høj sygdomsaktivitet. Samtidig er omkostningerne forbundet med behandlingen lavere end til Ocrevus, der er et af de lægemidler, patienter med høj sygdomsaktivitet får i dag, og som i øvrigt på mange punkter er sammenlignelig med Kesimpta, og på den baggrund vurderer Medicinrådet, at omkostningerne til Kesimpta er rimelige i forhold til lægemidlets effekt.\n”Effekten af Kesimpta er blandt de bedste, man har set til behandling af MS (multipel sclerose, red.). Samtidig gives behandlingen subkutant (under huden, red.) og kan tages af patienterne selv, så de fremover kan være mere uafhængige og spares for lange hospitalsbesøg hver 6. måned,” siger han.\nASCLEPIOS I og II var to sideløbende dobbeltblindede, dobbelt-dummy, aktiv-komparator-kontrollerede, parallelgruppe, multicenter studier, hvor patienterne enten fik 20 mg Kesimpta månedligt eller 14 mg Aubagio dagligt i to et halvt år. Der var tale om to fuldstændigt ens studier, med mere end 900 patienter med attakvis multipel sclerose i alderen 18 til 55 år i hvert studie.\nI forbindelse med præsentationen af de primære resultater fra studierne ved ECCTRIMS-kongressen i 2019 vurderede professor ved Dansk Multiple Sclerosis Center (DMSC), Finn Sellebjerg, at en godkendelse af Kesimpta ville kunne betyde, at flere patienter kommer til at starte direkte op i en højeffektiv behandling forudsat, at Kesimpta får samme placering i behandlingsvejledningen som Ocrevus. Det mente Sellebjerg, fordi de to behandlinger med samme virkningsmekanisme vil tale til hver deres segment af patienter.\n”Det, at man får en subkutan injektion, som patienterne tager derhjemme, betyder, at de slipper for de halvårlige besøg i klinikken. Nogle synes, at det er herligt at få medicinen hvert halve år, så de ikke behøver at tænke på mere på det resten af tiden. Fra et ressourcemæssigt synspunkt vil man spare nogle ressourcer ved ikke at skulle give behandlingen i klinikken, men den store fordel er, at patienterne får en valgmulighed,” sagde han i forbindelse i forbindelse med offentliggørelsen af resultater fra ASCLEPIOS-studierne.


Få råd til at flytte til Slagelse - Slagelse\nSlagelseNyhederArtiklerFå råd til at flytte til Slagelse\nArtikler slagelsefh 21. maj 2020\nHvis du i øjeblikket står i den situation i dit liv, hvor du skal finde ud af, hvor du skal slå dig ned, så læs med her og bliv hjulpet godt med på vejen. Du har måske en lille familie, der skal forsøges, og måske drømmer I om at flytte i det hus, I skal bo i resten af jeres liv. Måske er du alene og vil bare gerne have et dejligt sted at slå dig ned i en mindre lejlighed.\nUanset hvad, så kan dine ønsker blive opfyldt i Slagelse, hvor mulighederne er mange.\nSlagelse er ikke en hvilken som helst by. Det er en by med muligheder, og der er alle de ting, der skal være for at en familie kan fungere. Hvis du drømmer om at kunne slå dig ned et sted, hvor det er muligt at komme til Fyn eller Jylland, så er Slagelse uden tvivl det oplagte valg.\nNår man skal flytte et nyt sted hen, så er økonomien altid en faktor, man skal have med i baghovedet. Hvis du tænker, at Slagelse lyder som dit drømmested, så find et hurtigt lån, så du hurtigst muligt kan komme afsted og få dig en ny og begivenhedsrig tilværelse i Slagelse.\nEn væsentlig del af det med at flytte til en ny by er, hvor man skal bo henne. Nogle drømmer om et rækkehus, andre et hus på landet og nogle helt tredje foretrækker et parcelhus. Uanset hvad, er mulighederne mange i Slagelse, og det er helt sikkert muligt for dig og din familie at finde en bolig, der passer lige til jer og jeres behov.\nDet med at finde drømmeboligen skal du derfor ikke være så nervøs for. Det er mere økonomien, der til tider kan drille. Igen kan det være fordelagtigt at undersøge mulighederne for at tage et lån. Der er mange forskellige låneudbydere, der kunne hjælpe dig på rette vej, så det er med at vælge den bedste for dig.


Bad Boys - Bad Choice - Justin Bieber Fanfic - Kapitel 26 - Spanien - Movellas\n27. Kapitel 26 - Spanien\n“Vi skal da med!” Udbrød Ryan glad og tog fat om sin kuffert. Jeg stirrede mistænksomt over på drengene.\n“Hvad hvis nu vil ikke vil have jer med?” Justin skulle til at sige noget, men jeg fortsatte. “Det har jo været planlagt i lang tid, at det skulle være en tøsetur.”\n“Nemlig,” afbrød Nathalie. “Jeg gider ikke sidde og glo på jeres kælerier hele min ferie.” Jeg kvalte et grin. Drengene så fuldstændig fortabte ud. De fattede vist ikke, at vi bare drillede. De havde dukket op i lufthavnen lidt efter pigerne og jeg var ankommet, for at overraske os. De havde åbenbart planlagt at tage med til Spanien. Selvfølgelig ville vi ikke bede dem om, at skride igen. Det skulle nok blive sjovt.\n“Det var en joke,” afslørede Lucy, da hun så Ryans skuffede ansigtsudtryk. Lucy kunne simpelthen ikke holde ud at skuffe Ryan. Jeg kunne ikke lade være med at le. Nogen gange var de altså skide naive. Justin åndede lettet op tog min kuffert fra mig.\n“Nå men så lad os lette røven og komme afsted.” Han blinkede til mig, da han gik forbi og det fik en let farve til at sige op i mine kinder. Justin havde en irriterende effekt på mig og den var kun blevet værre efter, at vi havde indrømmet vores følelser for hinanden. Det var efterhånden 1 uge siden. Vi havde lige fået sommerferie for 3 dage siden og pigerne og jeg havde øjeblikkeligt valgt den første og bedste rejse. Vi ville bare gerne afsted. Det endte godt nok med, at min far betalte lidt, så vi kunne få et helt sommerhus i stedet for at bo på hotel. Jeg faldt i søvn lige idet flyet lettede og vågnede da vi skulle til at lande. Så det var en nem flyvetur. Desværre vågnede jeg ved, at jeg havde savlet på Justin skulder. Ret akavet.\n“Det er det bedste billede i verden!” Konstaterede Chris, som havde taget et billede af det.\n“Fuck dig,” grinede jeg og viftede min langefinger foran øjnene på ham. Han greb den og skulle til at dreje den om, men jeg trak den hastigt til mig. Jeg havde ingen intentioner om, at have en brækket finger under ferien.\n“Kom nu,” skyndte Zoey på os og begyndte at gå mod udgangen. Sommerhuset så bedre ud end jeg havde forestillet mig. Den havde en åben stue, som ingen vægge havde, så man su lige ud over havet. Udover det var der 3 badeværelser, 5 værelser og en pool omme i ‘baghaven’. Det var mildest talt lækkert.\n“Oh My God, der er en pool,” hvinede Lucy og jeg istemte mig hurtigt. Jeg trak Nathalie og Zoey hen til os, så vi alle sammen stod og hoppede af begejstring.\n“What the fuck,” mumlede Justin og jeg smilede bare stort til ham.\n“Hvem sover hvor?” Spurgte Nathalie træt. Ikke at man kunne bebrejde hende. Jeg var selv ret træt, efter flyveturen.\n“Mig og Lucy sover sammen,” fastslog Ryan og Zoey grinede svagt.\n“Ja det havde vi regnet ud.” Hun tog fat i Nathalie. “Vi tøser holder sammen.”\nNathalie gjorde sig hurtigt enig.\n“Okay fint, så sover jeg med Justin.” Jeg smilede til ham. “Chad og Chris kan få lov og hygge.”\n“Bromance!” Hvinede Lucy og vi brød alle ud i grin. Det var så befriende, den næste uge skulle vi bare slappe af. Og desuden så var der sommerferie, hvilket betød at vi officielt kun manglede 1 år af helvede. Jeg stod og stirrede på den meget tiltrækkende dobbeltseng, der var på mit og Justins værelse.\n“Er den virkelig så interessant?” Justins stemme trak mig ud af mine tanker.\n“Den er fandme mere tiltrækkende end dig,” mumlede jeg lavt og bad til han ikke hørte det. Det ville hans ego ikke holde til. Til min ærgrelse gjorde han. Han vendte mig brat om og skubbede mig ned på sengen.\n“Hvad sagde du?” Spurgte han koldt. Jeg grinede svagt og bed mig i læben. Han kravlede op i sengen, så han stod på fire over mig.\n“At du er tiltrækkende,” mumlede jeg og greb fat om hans nakke, for at hive ham ned til mig. Hans læber var simpelthen så bløde! Jeg stønnede svagt, da han begyndte at massere mine bryster. Et selvsikkert smil poppede op på hans læber og jeg rystede opgivende på hovedet. Hans ego var fandme større end hans pik.